གཏམ་སྙན་བཞི་པ་ནི།སྤྱི་ལོལོའི་ཟླཔའི་ཚེསཉིན་གྱི་དགོང་མོའི་ཆུ་ཚོད་བདུན་གྱི་ཐོག་ཏུ་གུས་པ་ལ་ཉི་ཧོང་ནས་མཁས་དབང་ཁང་དཀར་ཚུལ་ཁྲིམས་སྐལ་བཟང་ནས་ཞལ་པར་སླེབས་སོང་།ཆུ་ཚོད་སྐར་མ་ལྔ་བཅུ་ང་གཉིས་ཀྱི་རིང་དུ་ཁོང་གིས་གུས་སློབ་ང་ལ་སྤྱིར་བོད་ཀྱི་རིག་གནས་དང་།ཁྱད་པར་དུ་དེང་གི་དུས་ཀྱི་བོད་རིག་པའི་ཆེད་སྦྱོང་ཡོད་པའི་སློབ་གྲྭ་ཆེན་མོ་དང་སློབ་གླིང་དག་ཏུ་ནང་ཆོས་ཀྱི་མཚན་ཉིད་རིག་པའི་སྐོར་སློབ་ཁྲིད་བྱ་བའི་དགོས་པ་དང་གལ་ཆེ་ཚུལ་སོགས་ཀྱི་ཆ་ནས་བཀའ་སློབ་གནད་སྨིན་མཛད་སོང་།སྐབས་དེར་བསྟུན་ནས་གུས་པས་ཁོང་ལ་མི་རིང་བའི་སྤྱི་ཚེས་ཀྱི་ཟླ་འདིའིཉིན་ནི་དགའ་ལྡན་ལྔ་མཆོད་ཆེན་མོའི་དུས་ཆེན་ལ་ཁེལ་འདུགང་ཚོ་ཀྲུང་དབྱང་མི་རིགས་སློབ་གྲྭ་ཆེན་མོར༼རྗེ་ཙོང་ཁ་པ་ཆེན་པོ་རྗེས་དྲན་གྱི་རིག་གཞུང་བགྲོ་གླེང་རིག་པའི་མཆོད་སྤྲིན༽ཐེངས་ལྔ་པ་འཚོགས་རྩིས་བྱེད་ཀྱིན་ཡོད་ཚུལ་ཞུས་པ་ཡིན།ཁོང་གིས་གསུང་དོན།རྗེ་ཙོང་ཁ་པ་ནི་ཆོས་པ་རྐྱང་རྐྱང་ཞིག་མ་རེད།ཁོང་ནི་མཚན་ཉིད་རིག་པ་སྨྲ་བའི་རིག་གནས་པ་ཆེན་པོ་ཞིག་དང་།ཡང་ན་སློབ་གསོ་བ་ཤིན་ཏུ་རླབས་པོ་ཆེ་ཞིག་རེད།རྗེ་ཙོང་ཁ་པ་ཆེན་པོ་ནི་བོད་ཙམ་གྱི་མཁས་པ་ཆེན་པོ་ཞིག་ཁོ་ན་ཙམ་མ་རེད།ཁོང་ནི་འཛམ་བུ་གླིང་ལ་མཚོན་ནས་བཤད་ན།མཁས་པ་ཆེན་པོར་བརྩི་ཆོག་པའི་ཤིན་ཏུ་མཁས་པ་ཆེན་པོ་ཞིག་རེད།ཁོང་ལ་རྗེས་དྲན་བྱ་བ་ནི་འོས་པ་ཞིག་རེད་ལ་དགོས་པ་ཞིག་ཀྱང་རེད།ངས་ཁྱེད་རྣམས་ཀྱི་བྱ་བ་ལ་རྗེས་སུ་ཡི་རང་བ་ཡིན།ཞེས་གསུངས་པས་ཀྱང་ང་ཚོ་ཀྲུང་དབྱང་མི་རིགས་སློབ་གྲྭ་ཆེན་མོར་རྗེ་ཙོང་ཁ་པ་ཆེན་པོ་རྗེས་དྲན་གྱི་རིག་གཞུང་བགྲོ་གླེང་འཚོགས་པའི་བྱ་བཞག་འདི་ནི་རིག་གནས་སློབ་གསོ་དང་རིག་གཞུང་ཞིབ་འཇུག་གང་གི་ཆ་ནས་བལྟས་ན།བསྒྲུབ་འོས་པ་དང་བསྒྲུབ་དགོས་པའི་བྱ་བ་རླབས་ཆེན་ཞིག་ཡིན་པ་ཤེས་ཐུབ་ཀྱིན་འདུག་གོ།